பெனகல் ராமராவ்

சர் பெனகல் ராமராவ், (Benegal RamaRau) (1 சூலை 1889 - 13 திசம்பர் 1969  ) இந்தியக் குடிமைப் பணி அதிகாரியான இவர், இந்திய ரிசர்வ் வங்கியின் நான்காவது ஆளுநராக 1949 ஜூலை 1 முதல் 1957 ஜனவரி 14 வரை இருந்தார்.

 இந்தியக் குடிமைப் பணி 
சென்னை மாநிலக் கல்லூரியிலும், கேம்பிரிட்ச் கிங்ஸ் கல்லூரியிலும் கல்வி பயின்றார். 1919ஆம் ஆண்டில் இந்தியக் குடிமைப் பணியில் சேர்ந்த இவர், 1930ஆம் ஆண்டில் இந்தியப் பேரரசின் ஆணை எனவும் Gazette, 30 May 1930 1939 இல் வீரத்திருத்தகை எனவும் கௌரவிக்கப்பட்டார்.Tuesday 15 August 1939 London Gazette இந்தியக் குடிமைப் பணி உறுப்பினராக இருந்தார். இந்திய ரிசர்வ் வங்கியின் ஆளுநராக இவர் மிக நீண்ட காலம் பதவியில் இருந்தபோது, நிதியமைச்சர் தி. த. கிருஷ்ணமாச்சாரியுடனான கருத்து வேறுபாடுகள் காரணமாக தனது இரண்டாவது நீட்டிக்கப்பட்ட காலக்கெடு முடிவதற்கு சிறுது காலம் முன்னரே பதவி விலகினார்.

 குடும்பம் 
இவர், மங்களூரைச் சேர்ந்த கொங்கணி பேசும் சித்ராபூர் சரஸ்வத் பிராமண குடும்பத்தைச் சேர்ந்தவர்.Deccan Herald, 25 January  இந்திய குடும்பக் கட்டுப்பாட்டுக் கழகத்தின் நிறுவனராகவும் அதன் தலைவராகவும் இருந்த காஷ்மீர பண்டிதர்கள் வம்சாவளியைச் சேர்ந்த தன்வந்தி ராமராவ் என்பவரை மணந்தார். ஒரு பயண எழுத்தாளரான இவர்களது மகள் சாந்தா ராமராவ் திருமணம் செய்துகொண்டு அமெரிக்காவில் குடியேறினார். இவரது அண்ணன் சர் பெனகல் நரசிங் ராவ், இந்தியாவின் அரசியலமைப்பை உருவாக்குவதில் முக்கியப் பங்கு வகித்த புகழ்பெற்ற அரசு ஊழியரும், நீதிபதியும், அரசியலாளரும் ஆவார். இவரது தம்பி பெனகல் சிவராவ் ஒரு பத்திரிகையாளரும் அரசியல்வாதியுமாவார்.

 மேற்கோள்கள் 

பகுப்பு:மாநிலக் கல்லூரி மேனாள் மாணவர்கள்
பகுப்பு:இந்திய வங்கியாளர்கள்
பகுப்பு:இந்திய ரிசர்வ் வங்கியின் ஆளுநர்கள்
பகுப்பு:தட்சிண கன்னட மாவட்ட மக்கள்
பகுப்பு:1969 இறப்புகள்
பகுப்பு:1889 பிறப்புகள்